шеги за Служители
Някакъв служител редовно закъснявал за работа.
Един ден, шефът му сериозно го скастрил:
- Какво става, бе, Петров? Какво е това безобразие?
Оня измънкал:
- Съжалявам, господине! През нощта не мога да заспя. Въртя се с часове в леглото и се отнасям, когато е време да ставам!
Босът настоял:
- Иди на лекар, да ти предпише нещо за тоя проблем! Иначе, ще те уволня!
И така, нашият герой отишъл на невролог и му споделил неволите си. Онзи му изписал някакви хапчета, но предупредил:
- Взимай само по едно от тях, защото са много силни!
Страдащият от безсъние си купил лекарството от аптеката.
Вечерта глътнал едно хапче, но не му подействало веднага. Тогава, изпил второ, трето... След петото, ефектът се усетил и човекът заспал. Когато се събудил, часовникът показвал пет часа сутринта. Нашият човек скочил като пружинка от леглото. Закусил без да бърза. Избръснал се до синьо. Сложил си най-хубавия костюм и отишъл пеша до службата. Бил първият служител, дошъл на работа. Когато шефът му пристигнал, онзи му казал:
- Вече се наспивам добре. От сега нататък - ще идвам рано тук. Чувствам се в отлична форма и готов за трудови подвизи!
Началникът му казал:
- Всичко това е прекрасно! Само едно не разбрах. Къде беше вчера?